འབུམ་རམས་པའི་ལོ་གསུམ་མཇུག་རྫོགས་པའི་རྗེས་སུ།ངས་མཐར་ཕྱིན་དཔྱད་རྩོམ་འབྲི་རྒྱུར་གྲ་སྒྲིག་བྱས།སྐབས་དེར་དཔེ་ཆ་དང་དཔྱད་རྩོམ་མང་པོ་ཞིག་ལྟ་ཀློག་བྱས་ནའང་།དྲི་བ་གཅིག་དུས་ནམ་ཡང་ངའི་སེམས་ནང་དུ་ཡང་ཡང་འཁོར་བཞིན་འདུག་པས།དྲི་བ་དེར་ལན་གཅིག་རྙེད་ན་འདོད་པའི་འདུན་པ་དྲག་པོ་སྐྱེས།དེ་ནི་མིའི་རིགས་ཀྱི་སེམས་ནང་གི་བརྩེ་བ་དང་རེ་བ་ཇི་ལྟར་གསོ་སྐྱོང་བྱེད་དགོས་པ་དེ་ཡིན།ངས་མཛུབ་སྟོན་དགེ་རྒན་ལ་དྲི་བ་དེ་དྲིས་པ་ཡིན།མཛུབ་སྟོན་དགེ་རྒན་ནི་ཨ་རིར་མིང་གྲགས་ཆེ་བའི་ཤེས་ཡོན་པ་ཞིག་ཡིན།ཁོ་རང་ངོ་མི་ཤེས་བ་གཅིག་ཀྱང་མེད།འོན་ཀྱང་འདི་ནས་ཁོའི་མིང་འདོན་མི་འདོད།དེའི་རྒྱུ་མཚན་ནི་གཤམ་དུ་བརྗོད་དོན་པ་དག་ནི་ཁོང་གི་ལྟ་བ་དང་རྒྱབ་འགར་ཡིན་པ་རེད།མཛུབ་སྟོན་དགེ་རྒན་ལ་དྲི་བ་དེ་དྲིས་རྗེས་ཁོ་རང་ཁོང་ཁྲོ་ཆེན་པོ་སྐྱེས་བཞིན།དེ་ནི་ཆེས་གླེན་རྟགས་ཆེ་བའི་དྲི་བ་ཞིག་རེད།ཁྱོད་ཀྱི་ཀླད་པའི་ནང་དུ་ཅི་ཞིག་འཁོར་ཡོད་པ་རེད།ང་ཚོས་ཁྱེད་རང་ལོ་གསུམ་རིང་དུ་གསོ་སྐྱོང་བྱེད་དོན་ནི།ཁྱོད་རང་མིང་གྲགས་ཆེ་བའི་ཚན་རྩལ་ཞིབ་འཇུག་མི་སྣ་ཞིག་ཏུ་འགྱུར་ཐུབ་པར་རེ་བཞག་བྱས་པ་ཡིན།མ་བསམ་ས་ནས་ལོ་གསུམ་རིང་དུ་སློབ་གསོ་བྱས་པ་ཡིས་མཇུག་མཐར་ཁྱེད་རང་དེ་འདྲ་ཞིག་ཏུ་བསྒྱུར་འདུགབརྩེ་སེམས་དང་རེ་བ་ནི་ཁྱོད་ཀྱིས་བསམ་བློ་གཏོང་དགོས་པ་ཞིག་རེད་དམ།དེ་ནི་ཆོས་ལུགས་དད་ལྡན་པ་ཚོས་དོན་དག་ཞིག་ཡིན་པ་ལས།ང་ཚོ་ཤེས་ཡོན་པ་ཚོས་དོ་སྣང་བྱ་དགོས་པའི་གནད་དོན་ཞིག་མ་རེདཅེས་བཤད།